[9] ગૌરી કુંડ-પ્રભાસ પાટણ : પ્રભાસ પાટણમાં દુખાંત ગૌરીનું મંદિર અને ગૌરીકુંડ આવેલા છે. એની પશ્ચિમ તરફની દીવાલમાં શિલાલેખ છે. તેમાં જણાવ્યા પ્રમાણે પંડિત વિજયા-દિત્યના ઉપદેશથી રાજશ્રી કાનહડદેવ, ગંડશ્રી બૃહસ્પતિ, સોમસિંહના પુત્ર મહંજયતાએ શ્રીધર અને સમસ્ત મહેશ્વર સાધુઓનાં દ્રવ્ય વડે આદ્યશક્તિ શ્રી દુખાંત ગૌરી અને ત્રિપુરાસુંદરીનાં મંદિરોનો તથા બ્રહ્માએ ઉપાસના કરેલ પુષ્કર તીર્થનો જીર્ણોદ્ધાર કરાવ્યો. પુષ્કર તીર્થને ‘રામ પુષ્કર કુંડ’ ના નામથી હાલ ઓળખવામાં આવે છે. આ ગૌરીકુંડનો શિલાલેખ વિ.સં. 1334 (ઈ.સ. 1278) આસપાસ કોતરવામાં આવ્યો હશે.